משחקי הרעב - דמויות משנה

טרילוגיית ספרי משחקי הרעב, שנכתבה על ידי סוזן קולינס, מכילה אוסף רב של דמויות הלוקחות חלק בעלילת הספר. בערך זה יוצג ריכוז של דמויות מהספרים. הדמויות הראשיות קטניס אוורדין, פיטה מלארק וגייל הות'ורן, נמצאות בערכים נפרדים.

מחוז 12
פרימרוז "פְּרִים" אוורדין (באנגלית: Primrose "Prim" Everdeen) - אחותה הצעירה של קטניס והבת השנייה למשפחת אוורדין. כחולת עיניים, שיערה בהיר- קיבלה את המראה מאמה, בניגוד לקטניס שקיבלה את המראה החיצוני מאביה. למרות העובדה שפרים אחותה של קטניס, הן היו הפוכות זו מזו, אך היו החברות הטובות ביותר. בסרט משחקי הרעב פרים מגולמת על ידי השחקנית וילו שילדס. לפרים יש עז בשם 'ליידי', שהייתה מקור פרנסה בעבור המשפחה, אותה קיבלה פרים במתנה מקטניס ליום הולדתה העשירי, בהימור אם תחיה או תמות, בגלל מצבה הרפואי. וכן גם מגדלת את 'נורי', חתול שמצאה פרים והתחננה לשמור אותו. שמו מגיע מפרוותו, לטענת פרים, צבע פרוותו מזכיר את פרח הנורית. בנוסף לאהבתה של פרים לחיות, היא נהגה לעזור לאמה בעבודות הבית. לאחר המרד, פרים התגלתה כרופאה מיומנת וטיפלה בפצועים הרבים, ואף בספר 'עורבני חקיין', נכנסה לשדה הקרב, כדי לטפל בילדים פצועים מהקפיטול. בעקבות כך מתה על ידי הפצצות שנשלחו לעבר הילדים.
היימיטץ' אברנת'י (באנגלית: Haymitch Abernathy) מדריכם של פיטה ושל קטניס. בספר הוא מתואר כאדם שתוי ולא צלול רוב הזמן, וקטניס רואה בכך איום לחייה בזירה. בעל מראה חיצוני המשותף לתושבי 'התפר' - עיניים אפורות ושיער כהה. ניצח בגמול הרבעוני השני - בו היה מספר כפול של מיועדים. משום שהתחכם ולא שיחק לפי הכללים הנשיא סנואו הרג את אימו, אחיו הקטן וחברתו. עד ניצחונם של קטניס ופיטה, הוא היה המנצח היחיד שנותר בחיים ממחוז 12. רימה את קטניס ופיטה בגמול הרבעוני ולפני זה כדי שהתוכנית להרוס את הזירה לא תשתבש, חלק מזה היה להוסיף לה בעלי ברית.
גב' אוורדין (באנגלית: Mrs. Everdeen) - אמם של קטניס ופרים. היא גדלה במחוז 12, בחלק היפה יותר, אך היו לה חיים נוחים למדי. היא ויתרה על כך כדי להינשא לאביה של קטניס ופרימרוז לימים, ובכך עברה לגור בתפר, שם התגוררו בעוני. היא נכנסה לדיכאון עמוק, כאשר בעלה נהרג בתאונת עבודה במכרות. היא לא דיברה די הרבה זמן לאחר מכן, דבר שגרם לקטניס להיות מכלכלת המשפחה והמגנה עליה. לבסוף היא התאוששה דיו כדי לשמש כרופאה וכרוקחת. בספר עורבני חקיין, היא עזרה בטיפול פצועי מחוז 13. אחרי המהפכה היא עוברת למחוז ארבע לעזור להקים בית חולים.
אדון אוורדין (באנגלית: Mr. Everdeen) - אביהם של קטניס ופרים. נספה בתאונת עבודה במכרות הפחם כאשר קטניס הייתה בת 11. כפי המתואר, המצב היה כה קשה עד שלא נותר אפילו מה לקבור. בעקבות האירוע אמה של קטניס נכנסה לדיכאון שנמשך לאורך שנים. זכרונותיה של קטניס לגביו מופיעים מספר פעמים במהלך הסדרה. נודע בקולו הערב, כך שאפילו ציפורים השתתקו כדי לשמוע אותו.
 ליידי (באנגלית: Lady) - עז שקטניס זכתה בה בהתערבות ב"כירה" והעניקה אותה לפרים. פרים נוהגת לחלוב אותה, והם משתמשים בחלב שלה כדי ליצור גבינה, למכור או לאכול בעצמם.
 נורי (באנגלית: Buttercup) - החתול של פרים. לפי המסופר, נורי הגיע כשהוא מלא בתולעים, כחוש ועזוב. פרים ראתה אותו והתחננה להשאיר אותו בביתם. הוא צייד עכברים מצוין, נאמן לפרים ונוהג "לשמור" עליה. היחסים בינו לבין קטניס קרים מאוד, כמה שנים לפני תחילת הספר, היא ניסתה להטביע אותו אך ללא הצלחה. היא נהגה לתת לו קרביים מהציד שלה, ובכך הפסיק לנשוף עליה. בספר השלישי, כאשר פרים מתה, היחסים בינו לבין קטניס נהיים יותר רגועים.

 מאדג' אנדרסי (באנגלית: Madge Undersee) - בתו של ראש המחוז וחברתה של קטניס. לפני יציאתה למשחקים, מאדג' מעניקה לקטניס את סיכת עורבני החקיין איתה היא מזוהה, אשר בהמשך הופכת לסמל המרד. בהמשך הסדרה, מוזכר כי מאדג' ומשפחתה נהרגו בעקבות הפצצת המחוז.

הקפיטול
הנשיא קוריולאנוס סנואו (באנגלית: President Coriolanus Snow) - האנטגוניסט הראשי בסדרה. המנהיג הרודן של מדינת פאנם, והאחראי על משחקי הרעב. לדבריו של פיניק, הוא הגיע למעמדו בדרכי מרמה אכזריות, ובכך שלמעשה סילק את כל שאר המתחרים. הוא נוהג להוסיף ורדים לבגדיו, כדי שלא יריחו את ריח הפצעים בפיו, שלעולם לא יירפאו.
אפי טרינקט (באנגלית: Effie Trinket) - שליחת הקפיטול במחוז 12 להגרלת המיועדים השנתית בטקס האסיף. בספר היא מתוארת כקופצנית ועליזה עד כדי טירוף, קפדנית לגבי זמנים יותר מדי, ונימוסים חשובים לה במיוחד. נוהגת לחבוש פאה. היא לא מצדיקה את משחקי הרעב ואת הקורבנות שנגבים בעקבותיו, אבל גם לא חושבת שזה דבר לא ראוי למעשה. אפי נוהגת ללבוש שמלות ופאה תואמת, כפי הנראה היא אוהבת ורוד.
סיזר פליקרמן (באנגלית: Seizar Plikerman) - מנחה את הראיונות האישיים במשחקי הרעב, חסר טאקט וצוחק על המוות של המיועדים, אך מתואר על ידי קטניס כאחד שמנסה להוציא את ההופעה הטובה ביותר מכל מתמודד שמרואיין אצלו. ערמומי ומשתף פעולה עם קוריולאנוס סנואו הרודן.
סנקה קריין (באנגלית: Seneca Crane) - קברניט המשחקים הראשי של משחקי הרעב ה-74. ברגע האחרון, מאפשר גם לקטניס וגם ולפיטה להיות המנצחים ולשרוד את משחקי הרעב ה-74. על כך הוא מוצא להורג בכך שננעל בחדר סגור לצריכה חופשית של אותם הגרגירים כעונש.
פלוטארך הוונזבי (באנגלית: Plutarch Heavensbee) - קברניט המשחקים הראשי של משחקי הרעב ה-75. ממתכנני המרד והתוכנית לשחרור המיועדים מזירת המשחקים.
סינה (באנגלית: Cinna) - הסטייליסט של קטניס, אחראי לתלבושות המרהיבות שלה. בגד בקפיטול וממייסדי רעיון המרד. 
טיגריס (באנגלית: Tigris) - בת דודתו של הנשיא סנואו, מלבישת מויועדים לשעבר ומנהלת חנות בגדים בקפיטול בהווה. כאשר חוליה 451 - בה היו חברים קטניס, פיטה, גייל ומורדים נוספים - הגיעה לקפיטול, היא אפשרה להם להתחבא במחסן החנות, ודאגה להם למזון וביגוד.

מיועדים ממשחקי הרעב ה-74
מארוול (באנגלית: Marvel) - מיועד ממחוז 1. ציונו לאחר שלושת ימי המעקב של המאמנים היה 10. חבר בברית ה'קרייריסטים'. בספר הראשון, מרוול, מגלה את תכסיסן של קטניס ורו, ומחליט להרוג את רו, בכך שזרק עליה את חניתו. קטניס, שכבר הגיעה למקום עקב קריאתה של רו, ממהרת לירות במרוול בחץ וקשת, ובכך חורצת את גורלו. בספר השני, בסבב המנצחים, קטניס ופיטה רואים את משפחתו, ולמרות ששמו היה מוצג אחרת, הם מגלים ששמו הוא מארוול.
גלימר (באנגלית: Glimmer) - מיועדת ממחוז 1. לא ידוע ציונה בשלושת ימי המעקב, ככל הנראה, לפי הספר בין 8 ל-10. חברה בברית ה'קרייריסטים'. לפי ההימורים סיכוייה לניצחון הם הקטנים ביותר מכל הקרייריסטים. קטניס שומעת מפי עמיתיה בקרקע שהיא עונה לשם גלימר. רו מראה לקטניס את קן צרעות הציד שהיה כ-5 מטרים מעליה על ראש עץ, ואילו קטניס בידיים כואבות ודואבות התחילה אט אט לחתוך את העץ. הקן נפל, וגלימר מוצאת את מותה על ידי צרעות הציד. אחרי מותה, קטניס לקחה מידיה את הקשת והחיצים. בסרט גלימר מגולמת על ידי לבין רמבין.
קייטו (באנגלית Cato) - מיועד ממחוז 2. הציון שלו בשלושת ימי המעקב הוא 10. מתואר כבעל שרירים, וכוח רב. מנהיג הקרייריסטים. הוא נשאר בין שלושת האחרונים, יחד עם פיטה וקטניס. קטניס הרגה אותו, כאשר ירתה חץ בידו והפילה אותו מקרן השפע, והזאבים דמויי המיועדים ("הטציות") קרעו את בשרו. בספר מתואר שפעולה זו נמשכה מספר שעות, ולעומת זאת בסרט המוות שלו היה מהיר.
קלוב (באנגלית: Clove) - מיועדת ממחוז 2. שותפתו למחוז של קייטו. המיומנות שלה היא שימוש בסכינים. בספר מתואר שיש לה סכינים רבים מסוגים שונים. היא נהרגת על ידי ת'רש במהלך "המשתה" כאשר הוא שומע על הרג שותפתו למחוז, רו. על פי הספר הוא הורג אותה בכך שהוא חובט אבן בגולגולתה ובכך מרסק אותה, ואילו בסרט הוא חובט אותה על קרן השפע. בנוסף, בספר מותה איטי למדי והיא גוססת בזרועותיו של קייטו במשך כמה דקות, ולעומת זאת בסרט היא מתה ברגע שנחבטה בקיר.
פני שועל (באנגלית: Fox-face) - מיועדת ממחוז 5. מתוארת בספר כבעלת שיער ג'ינג'י וחכמה מאוד. הציון שלה במהלך שלושת ימי המעקב לא ידוע, אך בסרט צוין שהוא 5. היא נשארת בין ארבעת האחרונים במשחק. היא נהרגת כאשר היא רואה את פיטה קוטף גרגירי יער מסוג 'רוש לילה' (סוג רעיל במיוחד), אוכלת אותם ומתה. "פני שועל" הוא כינוי שקטניס המציאה לה מכיוון שהיא חשבה שהפנים שלה דומות לשועל. שמה האמיתי לא מצוין, אך בראיון שפורסם עם קולינס כותבת הספר, שמה הוא פינץ'.
ת'רש (באנגלית: Thresh) - מיועד ממחוז 11. מתואר כבעל עור כהה, שרירי וחזק. במהלך הספר הוא לא מתואר יותר מדי, אך נאמר שמתחילת המשחק הוא התבודד בשדות. הוא הרג את קלוב במשתה כששמע אותה לועגת לרו אחרי מותה, וחס על קטניס לאחר ששמע שהייתה בת ברית של רו, ושהרגה את מרוול (המיועד ממחוז 1). הוא נהרג על ידי קייטו. הקרייריסטים הציעו לת'רש להצטרף לברית שלהם בתחילת המשחק אך הוא סירב. בביקור בסבב המנצחים במחוז שלו קטניס מגלה שהוא הותיר אחריו את אחותו וסבתו.
רו (באנגלית: Rue) - מיועדת בת 12 ממחוז 11. מתוארת כבעלת שיער מתולתל, רזה, בעלת עיניים חומות ומראה תמים. ניחנת בכישרון טיפוס ובעלת ידע רב בצמחים. מזכירה לקטניס את אחותה פרים. הציון שלה בשלושת ימי המעקב היה 7, אשר נחשב ציון טוב ביחס לגילה. היא וקטניס פוצצו את האספקה של הקרייריסטים, אך במהלך המבצע היא נהרגה על ידי מארוול שהטיל עליה חנית, וכתגובה, קטניס ירתה עליו חץ. לפני שהיא מתה היא מבקשת מקטניס שתשיר לה, וקטניס אכן שרה לה ארבע שורות מתוך שיר. בעקבות השירה מתפתח מרד והתקוממות במחוז 11 נגד הקפיטול. חלק נוסף שמעצים את המרד הוא שקטניס מכסה את רו בפרחים ובוכה. המוות שלה השפיע על קטניס וכך גם המחווה של קטניס על רו קידמה בעוד כמה צעדים את המרד לעוד התלקחות.

מיועדים ממשחקי הרעב ה-75
פיניק אודייר (באנגלית: Finnick Odair) - מיועד ומנצח ממחוז 4. פיניק הוא סמל מין ויקיר הקפיטול, מומחה בשימוש בקלשון. כדי לשלם על העונג שבחברתו יש לגלות לו סודות. פיניק מתואר כבחור יפה תואר עם שיער ברונזה. הוא הוכתר כמנצח הכי צעיר במשחקי הרעב, אחרי שניצח בגיל 14. יש לו קשר חזק עם שתי מנצחות מהמחוז שלו, מאגס בת השמונים שהוא קשור אליה מאוד, ואנני קרסטה, מנצחת משחקי הרעב ה-70, אהובתו ובהמשך אשתו. הוא מת על ידי השמדה עצמית של המכשיר "הולו", אותו זרקה לעברו קטניס כדי לגאול אותו מייסוריו בעוד שמוטציות פוגעות בו.
המורפליונים
ג'והאנה מייסון (באנגלית: Johanna Mason) - מנצחת ממחוז 7, שונאת את קטניס. ניצחה במשחקים כאשר העמידה פנים שהיא חלשה ורק בסוף חשפה את הכוח האמיתי שלה. כל המשפחה שלה נרצחה על ידי הקפיטול כשלא הסכימה לשתף פעולה עם הנשיא סנואו, ולכן גם בזירה לא חששה להיכנס, מכיוון שכל מי שאהבה נרצח. לאחר המשחקים נחטפה לקפיטול, שם עינו אותה ולאחר מכן חשבו במחוז 13 שהיא ופיטה בוגדים, אבל ניצלה בעקבות "עסקת עורבני החקיין". ככל הנראה, התמכרה למורפיליום.
ויירס (באנגלית: Wiress) - מיועדת ומנצחת ממחוז 3. הייתה זו שגילתה את שיטת "השעון" הפועלת בזירה. נהרגה על ידי גלוס, אשר שיסף את גרונה.
ביטי לאטיר (באנגלית: Beetee) - מיועד ומנצח ממחוז 3. הוא מחולץ עם קטניס ופיניק מן הזירה ועוזר בעזרת הידע שלו בטכנולוגיה במלחמה התקשורתית כנגד הקפיטול במהלך הספר השלישי.
גלוס (באנגלית: Gloss) - מיועד ומנצח ממחוז 1. אח של קשמיר. שיסף את גרונה של ויירס, ובכך גרם למותה. קטניס נוקמת את דמה של ויירס, והורגת את גלוס על ידי יריית חץ בראשו.
קשמיר (באנגלית: Cashmere) - מיועדת ממחוז 1. אחותו של גלוס. קטניס זוכרת את צפייתה במשחקי הרעב בהם השתתפו. קשמיר מתוארת כאישה יפת-מראה, בלונדינית, מתולתלת. היא נהרגת על ידי ג'והאנה כאשר היא מתקרבת לקטניס, פיטה והשאר ליד קרן השפע.
מאגס (באנגלית: Maggs) - מיועדת ומנצחת ממחוז 4. בת כשמונים, מתוארת כזקנה חסרת שיניים. לאחר שפיניק לא יכול להחזיק אותה יותר כדי להצילה, מאגס צועדת לתוך הערפל הרעיל ומתה.
ברוטוס (באנגלית: Brutus) - מיועד ממחוז 2 לאחר שהרג את צ'אף (המיועד ממחוז 11). פיטה הרג אותו.
אנובאריה (באנגלית: Enobaria) - מיועדת ממחוז 2. לאחר המשחקים ה-75 נלקחה לקפיטול, ובעקבות "עסקת עורבני החקיין" (ראו בספר "עורבני חקיין") ניצלה ממוות. היא שורדת, ובבחירות האם לקיים עוד משחקי רעב, עם ילדים אך ורק מהקפיטול, היא הייתה בעד.
 ססיליה (באנגלית: Cecelia) - מיועדת ממחוז 8 שהשאירה מאחור את שלושת ילדיה כשנבחרה למשחקי הרעב, כבת 30 כשנהרגה. מתה ביום הראשון בקרב על קרן הזהב.
 צ'אף (באנגלית: Chaff) - המיועד ממחוז 11, זוכה משחקי הרעב ה-45 אשר איבד את ידו במהלכם. מוזכר כידידו של היימטיץ' המתמודד עם השלכות המשחקים באופן דומה - שתייה. נהרג ע"י ברוטוס.

מורדים ומחוז 13 
אלמה קוין (באנגלית: Alma Coin) - נשיאת מחוז 13 ומבין מובילי ויוזמי המרד נגד הקפיטול. מתבררת כאנטגוניסטית הסמויה של הספר "עורבני חקיין". קטניס חוששת כי היא תלך בדרכיו של הנשיא סנואו כדיקטטורית, מה שמוביל לכך שהיא מתנקשת בחייה לקראת סיום הסדרה. 
בוגס (באנגלית: Boggs) - יד ימינה של הנשיאה אלמה קוין ומפקד יחידת המורדים 451. בטרם יציאתו לקפיטול, שימש כמאבטח של קטניס במהלך צילומי הפרופגנדה במחוזות. נוצר בינו לבינה קשר ייחודי בטרם הפך למפקדה וכאשר נפגע אנושות במהלך פעילות, מינה אותה כמפקדת, על פניה של סגניתו.
קרסידה (באנגלית: Cressida) - תושבת הקפיטול לשעבר ומפיקה במקצועה. ביחד עם צוות הצילום שלה, הם נטשו את הקפיטול ופנו למחוז 13 לטובת המרד. מלווה את קטניס במסעותיה במחוזות לטובת צילומים, ובהמשך מצוותת ליחידה 451 הפולשת לקפיטול לשם כך. 

משחקי הרעב
רשימות של דמויות קולנועיות